钦定古今图书集成/明伦汇编/氏族典/第223卷 > 《廖用贤尚友录》 > 瑕禽
## 钦定古今图书集成/明伦汇编/氏族典/第223卷 > 《廖用贤尚友录》 > 瑕禽

入，遂处之。晋侯使士丐平王室，王叔与伯舆讼焉。王
叔之宰与伯舆之大夫瑕禽坐狱于王庭，士丐听之。
王叔之宰曰：“筚门闺窦之人而皆陵其上，其难为上
矣。”瑕禽曰：“昔平王东迁，吾七姓从王，牲用备具，王赖”
之，而赐之骍旄之盟，曰：“世世无失职。若《筚门》闺窦，其
能来东底乎？且王何赖焉？今自王叔之相也，政以贿
成，而刑放于宠，官之师旅，不胜其富，吾能无《筚门》闺
窦乎？唯大国图之，下而无直，则何谓正矣？”范宣子曰：
“天子所右，寡君亦右之，所左亦左之。”使王叔氏与伯
舆合要，王叔氏不能举其契，王叔奔晋。